‘Contes des de Morvedre per a tu’, la nova iniciativa de lectura dirigida a la infància
24 d’abril 2020

![Imagen 1](/media/jm1b44pk/49-contes-des-de-morvedre-per-a-tu_maqueta.jpg)![Imagen 2](/media/fqkpusjy/c_guillermo-sampedro-r.jpg)

La Regidoria de Joventut i Infància ha llançat una nova proposta per al confinament dirigida a la infància. Com a part de l'activitat del departament per a passar de millor manera esta situació, proposa la iniciativa “Contes des de Morvedre per a tu”, en la qual escriptors i escriptores de Sagunt i de la comarca aniran oferint els seus contes infantils perquè les famílies els puguen llegir i compartir.

Segons explica el regidor Guillermo Sampedro, «**l'objectiu és penjar cada dimecres i cada divendres un d’estos contes inèdits elaborats per autors locals o del Camp de Morvedre, perquè la lectura es convertisca en un dels passatemps amb els quals passar l'oci amb els menors de casa. Durant estes setmanes, per tant, anirem penjant en els perfils de xarxes socials del Casal Jove estes històries, redactades en castellà o en valencià, amb diferents temàtiques, entre elles l'amistat, el bullying, l'autisme, etc.**». Per la seua part, Sampedro ha volgut agrair la labor d’estos escriptors, «**principalment de Ruth M. Lerga, de qui partex esta idea tan bona, i de la resta d'autors i autores que estan oferint, de manera gratuïta, els seus textos perquè puguem travessar millor esta crisi i el confinament, gràcies a la literatura i els contes**».

Alguns dels autors i autores que han col·laborat i dels quals ha partit esta idea han sigut Ruth M. Lerga, Nieves Hidalgo, Olivia Ardey, Mari Carmen Carrera i Olga Salar. Precisament serà Olga Salar, escriptora saguntina amb multitud de novel·les a la seua esquena, principalment romàntiques i juvenils, la que iniciarà amb un dels seus contes aquesta activitat hui a les 21.30 hores. A més, si algun escriptor local desitja que el departament penge algun dels seus contes infantils, només ha de posar-se en contacte amb el Casal Jove a través del correu joventut@aytosagunto.es.

![](/media/n15hanck/49-contes-des-de-morvedre-per-a-tu_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/contes-des-de-morvedre-per-a-tu-la-nova-iniciativa-de-lectura-dirigida-a-la-infancia/ "Facebook")
*   [](http://twitter.com/share?url=https://aytosagunto.es/va/actualitat/contes-des-de-morvedre-per-a-tu-la-nova-iniciativa-de-lectura-dirigida-a-la-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/contes-des-de-morvedre-per-a-tu-la-nova-iniciativa-de-lectura-dirigida-a-la-infancia/ "Linked In")
*   [](mailto:?body=https://aytosagunto.es/va/actualitat/contes-des-de-morvedre-per-a-tu-la-nova-iniciativa-de-lectura-dirigida-a-la-infancia/)